ብሔራዊ የምርምር ምክር ቤት ሊቋቋም ነው
 – በምርምር ተቋማትና ዩኒቨርስቲዎች እየተካሄደ ያለው ምርምር ከሃገሪቱ የልማት ፍላጎት ጋር የተጣጣመ መሆኑን ለማረጋገጥ ብሔራዊ የምርምር ምክር ቤት ለማቋቋም ነው፡፡ብሕራዊ የሳይንስ፣ ቴክኖሎጂና ኢኖቬሽን ምክር ቤት ትላንት በሸራተን አዲስ ባካሄደው የ2006 ዓ.ም የመጀመሪያው ጉባኤ በምርምር ምክር ቤቱ ማቋቋሚያ መመሪያ ላይ ተወያይቷል፡፡የሚቋቋመው የምርምር ምክር ቤቱ ከሃገሪቱ የልማት ፍላጎት ጋር ለሚጣጣሙ የምርምር ስራዎች የገንዘብ ድጋፍ ከማድረግ ባሻገር በአግባቡ ጥቅም ላይ እንዲውሉ እንደሚያደርግ የሳይንስና ቴክኖሎጂ ሚኒስቴር ሚኒስትር ወ/ሮ ዳሚቱ ሀምቢሳ በሰጡት ማብራሪያ ተናግረዋል፡፡ከተለያዩ ሚኒስቴር መስሪያ ቤቶች፣ ከከፍተኛ ትምርህርት ተቋማትና ከግሉ ዘርፍ የተውጣጡ 22 አባላት ያሉት ብሕራዊ የሳይንስ፣ ቴክኖሎጂና ኢኖቬሽን ምክር ቤት በጉባኤው ላይ ያነሱዋቸውን የማሻሻያ ሃሳቦችን አካቶ የምርመር ማቋቋሚያ መመሪያው በአመቱ አጋማሽ ላይ ይጸድቃል ተብሎ እንደሚጠበቅ ተመልክቷል፡፡በአሁኑ ወቅት ኢትዮጵያ ባላት አቅም ለምርምር ስራዎች የተሻለ ሁኔታ እየፈጠረች መሆኗን የተናገሩት ምክትል ጠቅላይ ሚኒስትርና የብሄራዊ የሳይንስ ቴክኖሎጂ እና ኢኖቬሽን ምክር ቤት ሰብሳቢ አቶ ደመቀ መኮንን በኢትዮጵያ ቀጣይነት ያለው የልማት እድገትን ለማረጋገጥ ለጥናትና ምርምር የሚሰጠው ትኩረት ተጠናክሮ ይቀጥላል አለበት ብለዋል።